open-index/open-wikipedia-markdown huggingface dataset:
Semi-soet

**Semi-soet** is ’n Afrikaanse rolprent wat op 17 Februarie 2012 in teaters regoor Suid-Afrika begin draai het. Die vervaardigers was Anel en James Alexander terwyl Joshua Rous die regie behartig het. Die prent speel in die Boland en Johannesburg af en het ongeveer R5&nbsp;miljoen gekos om te vervaardig. 

## Genre 
Die rolprent is ’n romantiese komedie. Die ouderdomsperk is OL (ouerleiding), T (taal). Die film se slagspreuk is: *’n Halwe waarheid. ’n Halwe leuen. ’n Hele gedoente!* Dit is as die eerste Afrikaanse romantiese komedie  (‘chick’-fliek) beskryf, hoewel rolprente soos Snip en Rissiepit en Kiepie en Kandas reeds die genre in Afrikaans ontgin het.

## Hoofrolspelers 
* Anel Alexander as Jaci van Jaarsveld
* Nico Panagiotopoulos as JP Basson
* Corine du Toit as Denise Marais
* Paul du Toit as Markus Rossouw
* Wikus du Toit as Josie
* Sandra Vaughn as Karla Jordaan
* Louw Venter as Hertjie Greyling 
en andere.

## Storielyn 
Jaci is ’n selferkende werkholis wat alles in haar vermoë sal doen om te keer dat die advertensiemaatskappy waarvoor sy werk deur ’n genadelose sakeman bekend as ‘The Jackal’ oorgeneem word. Haar enigste hoop is om ’n groot kontrak los te slaan vir ’n wynlandgoed wat hul wyne internasionaal wil bemark. Makliker gesê as gedaan, veral as die wynboer vereis dat die persoon wat sy wyn gaan bemark in ’n gevestigde liefdesverhouding moet wees.

Uit desperaatheid besluit Jaci om ’n model te huur om hom voor te doen as haar verloofde. Gevolglik neem sy aan dat die eerste aantreklike man wat by hulle kantore instap deur die modelagentskap gestuur is.

Als blyk seepglad te verloop met die ontmoeting met die wynboer, totdat hy vir Jaci en haar ‘verloofde’ wynplaas toe nooi vir ’n naweek waartydens sy teen die opposisie sal moet meeding vir die kontrak. En wie is die opposisie? Jaci se eks-verloofde, Markus Rossouw.

Net wanneer Jaci dink dat sy in volle beheer is besef sy dat haar kamstige verloofde, JP, die einste ‘Jackal’ is wat haar maatskappy probeer sink.

## Sien ook 
* Lys van Afrikaanse rolprente

## Verwysings 
## Eksterne skakels 
* Semi-soet se amptelike webtuiste
*
Klavier-blennie

Die **Klavier-blennie** (*Plagiotremus tapeinosoma*) is 'n vis wat voorkom in die Indiese-Pasifiese area en aan die ooskus van Afrika vanaf die Rooisee tot by Valsbaai. In Engels staan die vis bekend as die *Piano blenny*.

## Voorkoms 
Die vis het 'n gepunte kop met die mond onder die snoet en het geen sylyn nie. Die dorsale vin is lank en die bekken vin is klein. Daar is skerp tande in die kake. Die vis is bruin kleurig met 16 - 20 vertikale swart strepe op die sye. Dié strepe is bo-op 'n horisontale wit lyn wat strek van die snoet tot by die stertvin. Die vis word 12&nbsp;cm lank.

## Habitat 
Die vis kom voor in koraal en rots riwwe in water wat 5 – 32&nbsp;m diep is en vreet die vel, skubbe en slym van groter visse. Hulle huiwer ook glad nie om skubaduikers te byt nie. Die vis is alleenswemmers en kom soms in klein groepe voor.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Plagiotremus-tapeinosoma.html
Fjodor die Swarte

Hertog **Fjodor Rostislawitsj**, ook bekend as **Fjodor die Swarte** (Russies: Феодор Ростиславич Черный; c. 1230–1298), was die heerser van Smolensk en Jaroslawl en is ’n heilige van die Russies-Ortodokse Kerk . Hy was ’n prominente fguur in die politiek van Middeleeuse Rusland.

## Sien ook 
* Lys van Russiese heiliges

## Verwysings 
* Ortodokse Kerk van Amerika
* 20px Hierdie artikel is vertaal van die Engelse Wikipedia
Lethrinidae

Die **keisers, kaalneuse en grootoogbrasse** (Lethrinidae) is 'n visfamilie wat hoort tot die orde Perciformes. Daar is ongeveer vyf genera met meer as veertig spesies wat hoort tot dié familie en sestien van die spesies kom aan die Suid-Afrikaanse kus voor.

## Kenmerke 
Die familie se dorsale vinne is aaneenlopend en die stertvinne gevurk. Die hele familie het skubbe. Die familie word tussen 20 – 80&nbsp;cm groot.

## Habitat 
Die familie leef naby of by koraalriwwe en hulle is naglewend. 'n Paar spesies se onvolwasse visse leef in riviermondings. Hulle is almal afwisselende hermafrodiete. Die familie is gewilde eetvisse.

## Genera 
Die volgende genera en spesies kom aan die Suid-Afrikaanse kus voor:

* *Gymnocranius*
::* *Gymnocranius grandoculis* - Gerimpelde kaalneus

* *Lethrinus*
::* *Lethrinus crocineus* - Geelvin-keiser
::* *Lethrinus harak* - Swartkol-keiser
::* *Lethrinus mahsena* - Hemel-keiser
::* *Lethrinus microdon* - Kleintandkeiser
::* *Lethrinus nebulosus* - Bloukeiser
::* *Lethrinus obsoletus* - Oranjestreep-keiser
::* *Lethrinus rubrioperculatus* - Kolwang-keiser
::* *Lethrinus variegatus* - Bontkeiser

* *Monotaxis*
::* *Monotaxis grandoculis* - Grootoog-kaalneus

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Gerimpelde kaalneus

Die **Gerimpelde kaalneus** (*Gymnocranius grandoculis*) is 'n vis wat voorkom in die Indiese-Pasifiese area, die Indiese Oseaan eilande en aan die ooskus van Afrika vanaf die Rooisee tot by die Aliwal-bank. In Engels staan die vis bekend as die *Bluelined barenose*.

## Voorkoms 
Die onvolwasse visse het 'n donker lyn onder die oog en 5 - 6 onreëlmatige strepe op die lyf. Die volwasse visse het golfvormige lyne op die snoet en wange. Die vis word tot 80&nbsp;cm groot.

## Habitat 
Die volwasse visse leef in sanderige en slikagtige bodems in water wat 50 – 100&nbsp;m diep is. Die onvolwasse visse leef in vlak water oor seegrasbeddings en sanderige en slikagtige bodems. Die vis vreet hoofsaaklik bodem skaaldiere en kleiner vis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* *Gymnocranius grandoculis* by Fishbase.
Konfyt

duimnael|regs|Konfyt word op 'n stoof gekook.

**Konfyt** is 'n smeermiddel wat uit 'n pasta van vrugte en suiker of soms pektien bestaan. Dit word gebruik om op brood en ander gebak te smeer om dit ekstra geur te verleen. Die meeste konfyte word gekook en ingelê terwyl dit nog warm is.

Van die algemene soorte konfyte sluit in:
* Appelkooskonfyt
* Arbeikonfyt
* Marmalade (konfyt van lemoene)
* Perskekonfyt
* Vyekonfyt

File:Bassine à confiture.JPG|A copper bowl for cooking confiture

## Verwysings 
## Eksterne skakels
Tansey Coetzee

**Tansey Coetzee** (gebore op 8 Oktober 1984) is 'n skoonheidskoningin wat in 2007 as Mej. Suid-Afrika gekroon is. Sy verteenwoordig Suid-Afrika in die Mejuffrou Heelal 2008 in Nha Trang, Viëtnam, waar sy onder die top 15 semifinaliste eindig. Sy het ook haar land verteenwoordig in die Mejuffrou Wêreld in haar tuisdorp, Johannesburg, Suid-Afrika, op 13 Desember 2008, waar sy 'n plek onder die top 5 behaal het.

## Verwysings 
## Eksterne skakels 
*  Mejuffrou Suid-Afrika se webtuiste
Michail Prochorof

**Michail Dmitrijewitsj Prochorof** (Russies: Михаи́л Дми́триевич Прóхоров; gebore 3 Mei 1965) is ’n Russiese miljardêr-oligarg en die eienaar van die Amerikaanse basketbalspan New Jersey Nets. Hy was een van die kandidate in die Russiese presidentsverkiesing van 4 Maart 2012 en het derde geëindig met 7,9&nbsp;persent van die stemme.

## Loopbaan 
Nadat Prochorof aan die Moskouse Finansiële Instituut gegradueer het, het hy naam in die finansiële sektor gemaak en een van die land se voorste nyweraars in edelmetale geword. Toe hy die hoof van Norilsk Nikkel was, het die maatskappy die grootste vervaardiger van nikkel en palladium geword. Hy was ook voorsitter van Poljoes Goud, Rusland se grootste goudvervaardiger, en president van die Onexim-groep. Hy het uit albei posisies bedank toe hy in Junie 2011 tot die politiek toegetree het.

Hy is die derde rykste man in Rusland en die 32ste rykste man in die wêreld volgens *Forbes* se 2011-lys, met ’n fortuin wat op $18 miljard (R140 miljard) geskat word.

## Verkiesing 
Sy kritici beweer sy Regte Saak-party is ’n projek deur die Kremlin om ’n liberale alternatief te skep vir kiesers wat ontevrede is met die regerende Verenigde Rusland-party en hulle te lok om te stem vir ’n party wat die regering goedgesind is. In Desember 2011 het Prochorof aangekondig dat hy as ’n onafhanklike kandidaat sal staan.

## Verwysings 
## Eksterne skakels 
* "Mikhail Prokhorov: The Russian Is Coming" , *60 Minutes*, CBS-TV, 28 Maart 2010
* 20px|linksHierdie artikel is vertaal uit die Engelse Wikipedia
Slangblennie

Die **Slangblennie** (*Xiphasia setifer*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Valsbaai. In Engels staan die vis bekend as die *Snake blenny*.

## Voorkoms 
Die vis is plat en lank; dit word tot 60&nbsp;cm lank. Die dorsale vin is ook lank, dit begin by 'n volwasse vis by die oë en die anale vin is ook lank. Die dorsale en anale vinne kom bymekaar by die stertvin wat amper soos 'n lang stukkie tou lyk. Die vis het 'n sylyn. Die mond is vol tande. Die lyf is bruin van kleur met 20 - 28 breë donker, horisontale strepe wat van die dorsale vin tot op die sye strek. Daar is 'n oogvormige kol op rant en aan die voorkant van die dorsale vin.

## Habitat 
Die vis leef in modderige of sanderige bodems tot op dieptes van 54&nbsp;m en vreet skaaldiere, skubbe, wurms en detritus.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Xiphasia-setifer.html
Sergei Mironof

**Sergei Michailowitsj Mironof** (Russies: Сергéй Михáйлович Мирóнов, gebore 14 Februarie 1953) is ’n Russiese politikus. Hy was van 2001 tot 2011 voorsitter van die Federasieraad, die hoër huis van die Russiese parlement, en is ’n vooraanstaande figuur in die Regverdige Rusland-party.

## Loopbaan 
Mironof was in die 1970's in die Sowjet-weermag. Later het hy aan die destydse Leningradse Myninstituut gegradueer en as ’n ingenieur-geofisikus gewerk. Daarna het hy die politiek betree. Hy is in 1994 gekies as afgevaardigde van die Sint Petersburgse Wetgewende Raad. In Junie 2000 is hy verkies tot ondervoorsitter en in 2001 tot afgevaardigde van Sint Petersburg in die Federasieraad, die hoër huis van die parlement. Later dié jaar het hy die raad se speaker geword. Hy het in April 2003 voorsitter geword van die destydse Russiese Party van die Lewe.

Mironof het in die 2004-presidentsverkiesing gestaan, maar is nie as ’n ernstige kandidaat beskou nie. Hy het minder as 1% van die stemme gekry.

In Oktober 2006 het hy voorsitter van die nuwe Regverdige Rusland-party (Справедливая Россия) geword, wat gevorm is uit sy Russiese Party van die Lewe, die Russiese Pensioentrekkersparty en die party Rodina. Dit het hom effektiewelik die leier van die opposisie gemaak omdat die  drie partye saam sterker is as die Kommunistiese Party van die Russiese Federasie.

In 2008 het die destydse president Wladimir Poetin aan hom die Orde van Meriete vir die Vaderland, 3de klas, toegeken. Hy het ook al talle ander politieke toekennings en eredoktorsgrade gekry.

## Eksterne skakels 
* Amptelike webtuiste  
* 20px|linksHierdie artikel is vertaal uit die Engelse Wikipedia
Gennadi Zioeganof

**Gennadi Andrejewitsj Zioeganof** (Russies: Генна́дий Андре́евич Зюга́нов; gebore 26 Junie 1944) is ’n Russiese politikus. Hy is sedert 1993 die sekretaris-generaal van die Kommunistiese Party van die Russiese Federasie, sedert 1993 ’n afgevaardigde in die Doema en sedert 1996 lid van die Parlementêre Vergadering van die Europese Raad.

## Loopbaan 
In die Russiese presidentsverkiesing van 1996 het Zioeganof met 32% van die stemme tweede geëindig ná die destydse president, Boris Jeltsin. In 2008 het hy met 17,76% van die stemme tweede geëindig ná die huidige president, Dmitri Medwedef.

Hy was weer 'n kandidaat in die Russiese presidentsverkiesing van 4 Maart 2012 en het weer tweede geëindig met 17,2&nbsp;persent van die stemme.

## Verwysings 
## Eksterne skakels 
* Amptelike webblad  
* Profiel by die Europese Raad
* Forum ten gunste van Zioeganof, KPRF 
* 20px|linksHierdie artikel is vertaal uit die Engelse Wikipedia
Verenigde Rusland

duimnael|links|160px|Dmitri Medwedef, leier van Verenigde Rusland.
**Verenigde Rusland** (Russies: Еди́ная Росси́я, *Jedínaja Rossíja*) is ’n middel-regse politieke party in Rusland en die grootste party in die land, met tans 238 van die 450 setels in die Doema. Die party is in Desember 2001 gestig toe die Eenheidsparty van Rusland en die Vaderland-party saamgesmelt het. 

Dit beskou homself ideologies as ’n "Russiese konserwatiewe" party en steun die beleid van die presidensiële administrasie van Wladimir Poetin. Die party se verbinding met die voormalige president en huidige eerste minister, Dmitri Medwedef, wat tans die leier van die party is, is die sleutel tot sy sukses.

Hoewel die gewildheid daarvan afgeneem het van 64,4% in die 2007-parlementsverkiesing tot 49,32% in die 2011-verkiesing, is dit steeds verreweg die gewildste party in die land. Die Kommunistiese Party van die Russiese Federasie is tweede, met 19,19%.

## Verwysings 
: *15px Hierdie artikel is vertaal uit die Engelse Wikipedia*

## Eksterne skakels 
* Amptelike webtuiste 
* Jeugliga
* Platform in Engels vertaal
Regverdige Rusland

**Regverdige Rusland** (Russies: Справедливая Россия, *Sprawedliwaja Rossija*) is ’n sosiaal-demokratiese politieke party in Rusland, met tans 64 van die 450 setels in die Doema. Dit is op 28 Oktober 2006 gestig toe die partye Rodina, die Russiese Party van die Lewe en die Russiese Pensioentrekkersparty saamgesmelt het. Later het nog ses klein partye aangesluit. Regverdige Rusland staan vir die beginsels van regverdigheid, vryheid en solidariteit. Dit is ten gunste van ’n "nuwe sosialisme van die 21ste eeu" wat die regte en vryhede van die individu waarborg en die werking van ’n welsynstaat daarstel. Nikolai Lewitsjen het in 2011 die voorsitter geword in die plek van Sergei Mironof, wat in 2006–2011 die leier was. Mironof is die party se kandidaat in die presidentsverkiesing van 2012.

## Verwysings 
## Eksterne skakels 
* Amptelike webtuiste 

## Verdere leesstof 
* 
* 20px|linksHierdie artikel is vertaal uit die Engelse Wikipedia
Liberaal-Demokratiese Party van Rusland

duimnael|links|Wladimir Zjirinofski, leier van die LDPR
Die **Liberaal-Demokratiese Party van Rusland** (Russies: Либерально-демократическая партия России, *Liberalno-demokratitsjeskaja partija Rossii*) is ’n politieke party in Rusland. Die leier sedert sy ontstaan in 1991 is die charismatiese en omstrede Wladimir Zjirinofski. Dit staan beide kommunisme en die "wilde" kapitalisme van die 1990's teen en het groot sukses behaal in die parlementêre verkiesing van 1993. In 2007 het dit 8,14% van die stemme gekry en daarmee 40 van die 450 setsels in die Doema. Tydens die verkiesing van 2011 het hulle die persentasie stemme verhoog tot 11,4%. In die 2021-verkiesing het die party 7,55% van die stemme gekry, wat die party 21 setels besorg het. Die party se beeld en organisasie is gesentreer om die persoonlikheid van Zjirinofski.

Ondanks die party se naam word dit dikwels beskryf as "nóg liberaal nóg demokraties". Terwyl die party homself beskryf as ’n hervormingsgesinde middelparty, word dit gewoonlik beskou as verregs en ultranasionalisties. Sy ideologie is hoofsaaklik gebaseer op Zjirinofski se idees van "imperiale herverowering" (’n nuwe Russiese Ryk) en ’n outoritêre visie van ’n "Groter Rusland".

## Verwysings 
## Eksterne skakels 
* Politieke Program LDPR
* Zjirinofski se politieke manifesto van 2007  
* Amptelike webtuiste 

* 20px|linksHierdie artikel is vertaal uit die Engelse Wikipedia
Russiese presidentsverkiesing, 2012

[120px|duimnael|Wladimir Poetin [Verenigde Rusland]]
[120px|duimnael|Gennadi Zioeganof [Kommunistiese Party van die Russiese Federasie|Kommunistiese Party]]
[120px|duimnael|Sergei Mironof [Regverdige Rusland]]
[120px|duimnael|Wladimir Zjirinofski [Liberaal-Demokratiese Party van Rusland|Liberaal-Demokrate]]
120px|duimnael|Michail Prochorof Onafhanklik

Die **Russiese presidentsverkiesing van 2012** het op 4 Maart 2012 plaasgevind, met  Wladimir Poetin van Verenigde Rusland wat met 63,6 persent van die stemme gewen het en daarmee verkies is vir die nuwe, verlengde termyn van ses jaar. Hy was van 2000 tot 2008 reeds president van Rusland en daarna eerste minister onder pres. Dmitri Medwedef. Hy is op 7 Mei 2012 ingehuldig vir sy derde termyn.

Gennadi Zioeganof van die Kommunistiese Party was tweede met 17,2 persent van die stemme en die onafhanklike kandidaat Michail Prochorof derde met 7,9 persent.

Op 30 Junie 2011 het Poetin, die eerste minister, op ’n streekkonferensie van sy Verenigde Rusland-party gesê die 2012-verkiesing gaan "vuil" wees. Op die kongres van Verenigde Rusland op 24 September 2011 in Moskou het president Dmitri Medwedef voorgestel dat Poetin, sy voormalige mentor, in die verkiesing staan, en Poetin het die aanbod aanvaar. Poetin het dadelik voorgestel dat Medwedef Verenigde Rusland se kandidaat vir die amp van eerste minister moet wees.

Alle onafhanklike kandidate moes teen 15 Desember 2011 geregistreer het en kandidate wat deur politieke partye benoem is, teen 18 Januarie 2012. Die finale lys is op 29 Januarie aangekondig.

## Kandidate 
Die volgende kandidate is suksesvol geregistreer vir die verkiesing:
* **Wladimir Poetin**, benoem deur Verenigde Rusland
* **Gennadi Zioeganof**, benoem deur die Kommunistiese Party van die Russiese Federasie
* **Sergei Mironof**, benoem deur Regverdige Rusland
* **Wladimir Zjirinofski**, benoem deur die Liberaal-Demokratiese Party van Rusland
* **Michail Prochorof**, onafhanklik.

Altesaam 11 kandidate, onder andere Grigori Jawlinski van die Jabloko-party, se registrasie is afgekeur, hoofsaaklik omdat hulle nie die nodige aantal handtekeninge ingelewer het nie of omdat te veel van die handtekeninge ongeldig sou wees.

## Meningspeilings 
Volgens ’n VTsIOM-meningspeiling wat op 14 Januarie 2012 gepubliseer is, het Poetin voorgeloop met ’n voorgenome stempersentasie van 48%.

Volgens VTsIOM op 10-11 Desember 2011 sou Poetin 42% van die stemme kry. Dit sou nie genoeg wees om hom ’n klinkklare oorwinning in die eerste ronde te besorg nie. Zioeganof was in die tweede plek met 11%, Zjirinofski het 9% gehad; Mironof 5%; en Jawlinski en Prochorof 1% elk.

Volgens ’n meningspeiling van die Lewada-sentrum van September 2011 sou 41% van Russiese kiesers verkies dat Poetin president word teenoor 22% wat vir Medwedef was, terwyl 10% iemand anders wou hê en 28% onseker was.

## Verwysings 
## Eksterne skakels 
* "Who's in the Russian presidential election race", CBC News, 25 Januarie 2012.
* 20px|links Hierdie artikel is vertaal uit die Engelse Wikipedia
Paleis van die Sjirwansjah

Die **Paleis van die Sjirwansjah** (Azerbeidjans: *Şirvanşahlar sarayı*) is 'n kompleks van vorstelike geboue op die heuwelpiek van İçəri Şəhər, die geskiedkundige ou stad van die Azerbeidjanse hoofstad Bakoe. Dikwels word ook net na die woonpaleis as "Paleis van die Sjirwansjah" verwys.

'n Aantal geskiedkundige geboue maak deel uit van die kompleks, waaronder die Mausoleum van die Sjirwansjah, die Maagdetoring, die Sjah-moskee met sy minaret, die grafmonument van die vorstelike astroloog Seyid Yahya Bakuvi, die Moerad-poort, die *Divanchana* of vergaderingshuis, die Key-Gubad-moskee en die badhuis (*hammam*).

Die woonpaleis is die oudste gebou van die kompleks. Boubedrywighede vir dié vorstelike woning het in 1411 onder sjah Ibrahim I begin toe Bakoe Sjamaha as permanente regeringsetel vervang het en sou voortduur tot in die regeringstyd van sy seun Faroek. Dit is eers gestaak toe hy in 1501 gesneuwel het. Die paleis bestaan uit twee identieke verdiepings waarvan elkeen tot by 25 vertrekke het. Die laagste verdieping huisves stoorgeriewe en wonings vir dienaars.

In die oudste saal, die agthoekige *Divanchana*, het plegtige seremonies plaasgevind. Die saal het in 'n sekere afstand van die ander geboue in die middel van 'n vierhoekige binneplein met arkades ontstaan. 'n Kleiner kamer langsaan het as vestibule (voorportaal) en verbinding tot die kamers van die boonste verdieping gedien. 'n Ryk versierde portaal, wat deur 'n koepel bekroon word, vorm die wesfasade.

Die paleiskompleks is in die 18de eeu deur die keiserlike Russiese vloot gebombardeer en ernstig beskadig. Kunsskatte uit die paleis is eers in Tabriz, Iran bewaar en later as buit na die Topkapi-paleis in Istanboel, Turkye geneem. Sedertdien het omvattende restourasiewerk plaasgevind. Die paleis is in 2000 as deel van die historiese ou stad van Bakoe as Unesco-wêrelderfenisgebied gelys.

Lêer:Şah məscidi interyer.jpg|Die binneruimte van die moskee
Lêer:Divankhana.jpg|Die vergaderingshuis
Lêer:Дворец Ширваншахов 5112008.jpg|Die binnehof van die paleis 
Lêer:Stamps of Azerbaijan, 2010-Şirvanşahlar sarayı.jpg|Die Paleis van die Sjirwansjah op 'n Aserbeidjanse posseël

## Eksterne skakels
Joachim Gauck

**Joachim Gauck** (* 24 Januarie 1940 in Rostock) het tussen Maart 2012 en Maart 2017 as die elfde federale president (seremoniële staatshoof) van Duitsland gedien. As Evangelies-Lutherse pastoor, partylose politikus en publisis het hy 'n belangrike bydrae tot die politieke proses van Duitse hereniging in 1990 gespeel.

## Loopbaan 
duimnael|links|upright|Joachim Gauck in Desember 1990
Tussen 1982 en 1990 was Gauck in Rostock by die koördinasie van kerklike kongresse betrokke. In die tyd van vreedsame omwenteling in die destydse Duitse Demokratiese Republiek (DDR) in 1989 en 1990 was hy een van die leidende persoonlikhede in Rostock se *Neues Forum* en ná die eerste en enigste vrye verkiesing afgevaardigde in die DDR-parlement (*Volkskammer*). Hier is hy as voorsitter van 'n spesiale parlementêre kommissie verkies wat toesig oor die ontbinding van die DDR-veiligheidsdiens *Ministerium für Staatssicherheit* (MfS) gehou het.

Vanaf 3 Oktober 1990 was Gauck die hoof van 'n openbare instelling wat die geheime argiewe van die DDR-veiligheidsdiens bestuur en vir die algemene publiek toeganklik gemaak het. Hy het hierdie posisie twee ampstermyne lank beklee en is in Oktober 2000 deur Marianne Birthler opgevolg.

Gauck was sedertdien as publisis werksaam en het sy mening oor maatskaplike aangeleenthede onder meer in lesings en in openbare media uitgespreek, onder meer as voorsitter van die vereniging *Gegen Vergessen – Für Demokratie*. Hy was een van die inisieerders van die "Praag-verklaring oor die Europese gewete en kommunisme" en die "Verklaring oor die misdade van kommunisme". Gauck het verskeie kere toekennings vir sy prestasies en publikasies ontvang.

Sy kandidaatskap om Duitse bondspresident te word het in 2010 wye ondersteuning in die media en by die algemene publiek geniet. Ná drie stemmings het Gauck teen Christian Wulff, wat deur die konserwatief-liberale regeringskoalisie as kandidaat benoem is, verloor.

Ná Wulff se bedanking in Februarie 2012 het die drie regeringspartye CDU, CSU en FDP ná moeilike onderhandelinge met die opposisiepartye SPD en Bündnis 90/Grüne ooreengekom om Joachim Gauck amptelik as opvolger van Wulff te nomineer. Op 18 Maart 2012 is hy deur die *Bundesversammlung* as nuwe bondspresident van Duitsland en opvolger van Christian Wulff verkies en vyf dae later amptelik ingesweer. Hy is op 19 Maart 2017 deur Frank-Walter Steinmeier opgevolg.

## Verwysings 
## Eksterne skakels
Christendom in Duitsland

duimnael|Duitse deelstate volgens belangrikste konfessie
duimnael|Die *Evangelische Johannesstift* in Berlyn-Spandau sien om na die welsyn van kinders, bejaardes, siekes en gevangenes
duimnael|*Daar is genoeg vir almal*. 'n Plakkaat van die Evangelies-Lutherse welsynsorganisasie *Brot für die Welt* wat projekte in ontwikkelende lande ondersteun. *Brot für die Welt* is in 1959 gestig, onder meer uit dankbaarheid vir hulp uit die buiteland wat in Duitsland ná die Tweede Wêreldoorlog ontvang is
Teen die einde van 2009 was sowat twee derdes van die Duitse bevolking Christene, waarvan 24,2 miljoen lidmate van die Evangelies-Lutherse en 24,9 miljoen lidmate van die Rooms-Katolieke Kerk.

Daar is groot verskille tussen die nuwe en ou deelstate wat verbintenis met een van die twee tradisionele hoofkerke betref. In die vroeëre Duitse Demokratiese Republiek is aanvanklik politieke druk op mense uitgeoefen om kerklidmaatskap en betrokkenheid by Christelike organisasies te beëindig. In latere jare het kerklidmaatskap skerp gedaal omdat ouers hul kinders nie meer laat doop het nie. So is 'n groot persentasie inwoners van die nuwe deelstate tans ongebonde.

In Wes-Duitsland is ontevredenheid met kerkbelasting, amptelike kerkbeleid en leerstellings asook onthullings oor seksuele misbruik van minderjariges in Rooms-Katolieke instellings en ander skandale van die hoofredes vir dalende lidmaatgetalle. Volgens meningspeilings het 'n kwart van Duitse Rooms-Katolieke lidmate reeds oorweeg om die kerk te verlaat.

Kerkbelasting op persoonlike inkomste word in Duitsland deur die staat gehef. Enige kerk wat homself as publiekregtelike liggaam laat registreer, mag 'n sodanige ooreenkoms met die belastingowerheid aangaan. Intussen het ook Jehovah se Getuies hierdie status gekry, maar hef tans nog geen kerkbelasting op inkomste van hul lidmate nie.

Die immigrasie van nie-Christelike buitelanders het die persentasie Christene verder laat daal. Tans is in Wes-Duitsland 71 persent en in Oos-Duitsland 22 persent van die bevolking lede van Christelike kerke. Ten opsigte van die hele Duitsland is die persentasie dus 62 persent.

Die tradisionele strukture van die twee groot volkskerke het ondanks die uiteenlopende ontwikkeling steeds bewaar gebly. Kinders van Christelike ouers word tydens die eerste lewensjaar gedoop om sodoende lidmate van die kerk te word. Die Evangelies-Lutherse en Rooms-Katolieke speel daarnaas 'n beduidende rol in die onderwysstelsel, op kulturele gebied en as welsynorganisasies. Christelike waardes en sosiale etiek bly rigtingwysend vir die hele samelewing.

## Verwysings
Chanette Paul

**Chanette Paul** is 'n Suid-Afrikaanse skryfster van onder meer speurverhale. Sy is in Johannesburg gebore en het, terwyl sy nog 'n loopbaan in die klerebedryf gevolg het, in 1988 'n meestersgraad in Afrikaanse en Nederlandse Letterkunde aan die destydse Randse Afrikaanse Universiteit (RAU) verwerf.

Chanette Paul skryf in Afrikaans en het al 50 boeke gepubliseer. Sy het met verskillende literêre genres geëksperimenteer en uiteindelik speurverhale met 'n romantiese inslag as haar persoonlike nis ontdek. Paul word onder die belangrikste Afrikaanse skrywers van misdaadfiksie gereken, maar het ook 'n verskeidenheid verhale en humorartikels vir tydskrifte geskryf. Sy is 'n lid van *International Thriller Writers* en die Afrikaanse redakteur van *Crime Beat*.

Chanette Paul woon tans in 'n klein huis op die oewer van die Kleine Rivier in die Overberg.

## Loopbaan 
Chanette Paul het altesaam nege skole bygewoon, aan vyf universiteite gestudeer en in sewe Suid-Afrikaanse provinsies gebly. Die eerste literêre werk, waarvoor sy betaling ontvang het, was 'n sprokie wat sy op die ouderdom van sestien geskryf het. 'n Tweede werk het as kortverhaal in haar matriekjaar ontstaan en het later, toe sy al gestudeer het, in die tydskrif *Huisgenoot* verskyn.

Chanette Paul het haar beroepsloopbaan in die klerebedryf begin, maar tegelykertyd haar meestersgraad aan die RAU verwerf. Haar skripsie is met die Simon Wainstein-prys bekroon. Paul was nog enkele jare in die klerebedryf werksaam voordat sy haarself in 1995 as voltydse skrywer bekwaam het. Vir haar debuutroman, wat in die volgende jaar verskyn het, het sy die Perskor-prys vir die beste romantiese fiksie ontvang. 'n tweede roman, *Wip van die droomvanger* (1999), was op die Afrikaanse Taal- en Kultuurvereniging se kortlys vir die ATKV-Prosaprys.

Danksy 'n beurs van *Human & Rousseau* het Chanette Paul in 2003 'n tweede meestersgraad in Skeppende Skryfwerk aan die Universiteit van Kaapstad voltooi. *Leila word lig*, 'n roman wat in hierdie tydperk ontstaan het, het weer die kortlys vir die ATKV-Prosaprys in 2006 gehaal. 

Paul doen sedert 2002 manuskripontwikkeling vir *Lapa Uitgewers* en bied namens dié uitgewers ook werkswinkels aan. Met haar literêre werk wil sy 'n bydrae tot die "destigmatisering van Afrikaanse ontspanningsfiksie" lewer, maar sy beywer haar ook vir die voortbestaan van die Afrikaanse taal.

Toe Paul in 2007 met die skryf van spanningsromans met 'n romantiese inslag begin het, het sy haar ware literêre nis ontdek. *Springgety* was die eerste in 'n reeks van vyf romans wat in die Niemandsdorp-omgewing rondom die speurder Gys Niemand en konstabel Faantjie Fortuin afspeel. Die legende van Kruisbaai se visvrou vorm 'n deurlopende tema in al vyf speurverhale. *Springgety* is opgevolg deur *Fortuin* (2008), *Boheem* (2009), *Meetsnoer* (2010) en *Dryfhout* (2011).

## Eksterne skakels 
* *Die amptelike webtuiste van Chanette Paul* 
* ''Crime Beat @ Books Live: Who's Who of South African Crime Writing*
* *International Thriller Writers: ITW Member Directory - Chanette Paul''
Geelvin-keiser

Die **Geelvin-keiser** (*Lethrinus crocineus*) is 'n vis wat voorkom in die westelike Indiese Oseaan, Sri Lanka, Seychelle-eilande, Comore-eilande, Madagaskar, Mauritius, Rodrigues en aan die ooskus van Afrika vanaf Kenia tot by St. Lucia. In Engels staan die vis bekend as die *Yellowfin emperor*.

## Voorkoms 
Die vis se lyf is gelerig en die meeste skubbe het 'n swart kol op terwyl die kop bruin is. Al die vinne is ook gelerig. Die dorsale vin kan 'n rooierige rant hê en die mond is rooi binne. Party visse kan dowwe swart strepe op hê. Die vis word tot 60&nbsp;cm groot en 9&nbsp;kg swaar.

## Habitat 
Die vis leef in riwwe en aangrensende sanderige areas in water wat tot 150&nbsp;m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* Lethrinus crocineus by Fishbase.
Jabloko

duimnael|links|160px|Jabloko se stalletjie op die Moskouse Boekfees in 2011.
Die **Russiese Verenigde Demokratiese Party "Jabloko"** (Russies: Российская объединённая демократическая партия «Яблоко», Rossiiskaja Obedinjonnaja demokratitsjeskaja partija "Jabloko") is ’n sosiaal-liberale politieke party in Rusland. Die Russiese naam "Яблоко" beteken "Appel" en kom van die eerste letters van die vanne van die drie stigters, Grigori **Ja**wlinski, Joeri **B**oldiref en Wladimir **L**oekin. Die huidige leier is Sergei Mitrochin.

Die party staan vryheid en burgerregte in Rusland voor, asook integrasie met die Weste, beter betrekkinge met die VSA en lidmaatskap van die Europese Unie.

Jawlinski se aansoek om ’n kandidaat te wees in die presidentsverkiesing van 2012 is afgekeur weens die groot aantal ongeldige handtekeninge wat hy ingedien het om sy kandidaatskap te steun (25,66%).

## Verwysings 
## Eksterne skakels 
* Amptelike webtuiste  

* 15px Hierdie artikel is vertaal uit die Engelse Wikipedia
Die Ander Rusland

duimnael|250px|Leiers van Die Ander Rusland tydens ’n optog.
**Die Ander Rusland** (Russies: Другая Россия, *Droegaja Rossija*) was ’n sambreelkoalisie wat teenstanders van die Russiese president, Wladimir Poetin, probeer byeenbring het. Dit het ’n breë spektrum van politieke en meneseregte-organisasies, nasionaal-Bolsjewiste en kommunistiese groepe ingesluit, asook individue. Hulle was veral bekend vir die optogte wat hulle vir andersdenkendes gehou het.

Van die lede was linkse en regse opposisieleiers sowel as hoofstroomliberale soos die voormalige skaakkampioen Garri Kasparof, leier van die Verenigde Burgerfront. Hul laaste optog is in 2008 gehou.

## Eksterne skakels 
* Amptelike webtuiste
* Другая Россия 

20px|linksHierdie artikel is vertaal uit die Engelse Wikipedia
Nasionaal-Bolsjewistiese Party

duimnael|260px|Lede van die Nasionaal-Bolsjewistiese Party tydens 'n protesoptog in Moskou met 'n kopie van die "Limonka"-koerant.

Die **Nasionaal-Bolsjewistiese Party** of **NBP** (Russies: Национал-большевистская партия, НБП; Natsional-Bolsjewistkaja Partija), ook bekend as **Natsbol**, was ’n politieke party in Rusland wat nasionale bolsjewisme voorgestaan het.

Die NBP is ’n prominente lid van Die Ander Rusland, ’n koalisie van opposisiepartye. Daar is ook kleiner NBP-groepe in ander lande. In Rusland is die organisasie verbied en dit is nooit amptelik as ’n politieke party geregistreer nie. Sy ledetal het afgeneem sedert dit verbied is.

Die amptelike spreekbuis van die organisasie is die koerant *Limonka* (Лимонка). Die naam is ’n woordspeling op die naam van die leier, Edoeard Limonof, en is ’n Russiese idioom vir "handgranaat". Dit is gedwing om sy naam te verander nadat die owerheid dit verbied het vir die "aanhitsing van ekstremisme en haat".

Die NBP verkondig die skepping van ’n ryk wat deur Rusland oorheers word en wat die hele Europa en Noord- en Sentraal-Asië insluit. Dit is sterk gekant teen die VSA se buitelandse beleid en glo ’n Eurasiese ryk sal ’n noodsaaklike teenwig skep vir kapitalistiese wêreldoorheersing.

## Verwysings 
## Eksterne skakels 
* Nasionaal-Bolsjewistiese Party
* NBP
* NBP-blog 
* Limonka 
* Die Ander Rusland

* 20px|links Hierdie artikel is vertaal uit die Engelse Wikipedia
Ell & Nikki

**Ell & Nikki**, ook bekend as **Eldar & Nigar**, is 'n Azerbeidjanse popduo bestaande uit die sangers Eldar Qasımov (alternatiewe spelwyse Eldar Gasimov of Gasimof) en Nigar Jamal.

Op 14 Mei 2011 het hulle die Eurovision-sangfees in Düsseldorf, Duitsland met hul liedjie *Running Scared* gewen. Dit was die eerste keer dat Azerbeidjan as wenner van dié sangfees aangewys is.

## Eksterne skakels 
**Media**
* *youtube.com/eurovision.tv: Ell & Nikki – Running Scared (amptelike musiekvideo met ateljee-opnames)*
* *youtube.com/eurovision.tv: Ell & Nikki – Running Scared (amptelike musiekvideo met buiteopnames)*
* *Ell & Nikki in lewende lyf in Düsseldorf, Duitsland tydens die Eurovision-sangfees 2011*
Swartkol-keiser

Die **Swartkol-keiser** (*Lethrinus harak*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Sodwanabaai. Dit kom ook voor by die meeste Indiese oseaan eilande. In Engels staan die vis bekend as die *Blackspot emperor*.

## Voorkoms 
Die vis is olyfgroen of grys aan die bokant met blouwit of wit kolletjies op die skubbe. Daar is 'n groot swart vlek net onder die sylyn in die middel van die lyf. By party visse ontbreek die vlek wat die indentifiseing van die vis bemoeilik. Die vis word tot 50&nbsp;cm groot.

## Habitat 
Die vis leef in in vlak sanderige, dooie koraal of seegrasbeddings areas naby riwwe. Hulle vreet onder andere skaaldiere, slakke, wurms en vis en is meestal alleenswemmers maar kan ook in klein groepies voorkom. Dit is 'n lekker eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Lethrinus-harak.html
Oranjestreep-keiser

Die **oranjestreep-keiser** (*Lethrinus obsoletus*) is 'n vis wat in die Indies-Pasifiese area, die Rooisee en aan die ooskus van Afrika vanaf Oman tot by Sodwanabaai voorkom. In Engels staan die vis bekend as die *Orange-striped emperor*.

## Voorkoms 
Die vis se skubbe het donker rante om en daar is 'n oranje streep vanaf die pektorale vin se basis tot tussen die anale- en stertvinne se basisse. Party visse het ook twee dowwe strepe bo en onder die hooforanje streep. Die vis het 'n sylyn. Die vis word tot 60&nbsp; lank.

## Habitat 
Die vis leef in vlakkerige areas en koraalriwwe in water wat tot 30 m diep is. Alhoewel die oranjestreep-keiser een van die volopste keiservisse is, is daar weinig bekend omtrent sy voortplanting. Hulle is alleenswemmers of kom in klein groepe voor. Die visse vreet slakke, skaaldiere en stekelhuidiges.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Lethrinus obsoletus* by FishBase
Simonas Daukantas

[duimnael|links|100 [Litas|litai-banknoot, uitgereik in 2000, met 'n portret van Simonas Daukantas]]
**Simonas Daukantas** (Litause spelwyse) of **Szymon Dowkont** volgens die Poolse spelwyse (* 28 Oktober 1793, † 6 Desember 1864) was 'n Litause skrywer, volkskundige en geskiedkundige.

As een van die pioniers van die Litause nasionale herlewing het hy met die publikasie van die eerste boek oor die geskiedenis van Litaue, wat in Litaus geskryf is, 'n waardevolle bydrae tot die geskiedskrywing van dié land gelewer. Daukantas het daarnaas 'n aantal werke oor Litause en Samogitiese volkskunde geskryf en 'n Pools-Litause woordeboek saamgestel.

As skrywer het hy sy werke onder 'n verskeidenheid skuilname gepubliseer, waaronder Jakyb Łaukys, K.V.Mylė, Jokūbas Laukys, Motiejus Šauklys, J.Devynakis, Jonas Girdenis, Jonas Raganius, Antanas Žeimys, Jonas Purvys en Antanas Vaineikis. Sommige van dié name kom ook in Poolse spelwyses voor.
Monopolie

'n **Monopolie** (vanaf Grieks: *monos / μονος* (alleen, enkel) + *polein / πωλειν* (verkope)) is 'n situasie waar 'n produk of diens slegs seur 'n enkele party aangebied word. Die prys daarvan word dan deur die aanbieder vasgestel, en nie deur markkragte bepaal nie. Dit skep 'n ongesonde situasie waar die aanbieder beduidende winste kan verklaar en die verbruikers sodoende ingeloop word.

Verskeie lande, insluitende die Verenigde State van Amerika, het wetgewing wat maatskappye verhoed om monopolieë te vorm.Suid-Afrika het ook 'n beleid teenoor Monopolie in die mark

In 'n suiwer monopolie is daar geen alternatiewe nie. As daar 'n beperkte aantal verskaffers is, word daar na 'n oligopolie verwys.

## Monopolieë in Suid-Afrika 
Voorbeelde van Monopolieë in Suid-Afrika:
* Eskom, nasionale voorsiener van elektrisiteit.
* Telkom voor Neotel gelisensieer is.
* DStv, voor TopTV gelisensieer is.
En andere.

## Eksterne skakels 
*
Quatre Bras, Lochem

**Quatre Bras** is ’n nedersetting in die munisipaliteit Lochem in die provinsie Gelderland in Nederland.
Putten

**Putten** is ’n dorp en munisipaliteit in die provinsie Gelderland in Nederland. Die munisipaliteit tel 23.719 inwoners (1 April 2011).
2012 7’s Premierliga

Die **2012 7’s Premierliga** was die eerste toernooi van die 7s Premierliga wat op 14 en 15 Desember 2012 op Outeniekwapark in George gehou is.

## Formaat 
Die spanne is opgedeel in vier poele van drie spanne elk.  Op dag een het elke span in Poel A teen elke span in Poel B gespeel, so ook Poele C en D.  Die boonste twee spanne in elke poel het gekwalifiseer vir die Bekerkwarteindronde en die onderste spanne in elke poel het in die Bakhalfeindstryd gespeel.  Die wenners van die Bekerkwarteindrondes het na die Bekerhalfeindstryde deurgedring en die verloorders het in die Plaathalfeindrondes gespeel.  Elkeen van die Beker, Plaat en Bak het dus ’n eerste tot vierde posisie waarvoor gespeel was.

## Poele 
### Poel A 
#### Punteleër 
### Poel B 
#### Punteleër 
### Poel C 
#### Punteleër 
### Poel D 
#### Punteleër 
### Wedstrydbepalings en uitslae 
#### Poel A v B 
##### Eerste Rondte 
##### Tweede Rondte 
##### Derde Rondte 
### Wedstrydbepalings en uitslae 
#### Poel C v D 
##### Eerste Rondte 
##### Tweede Rondte 
##### Derde Rondte 
### Beker 
#### Kwarteindstryde 
#### Halfeindstryde 
#### Wedstryd vir derde plek 
#### Eindstryd 
### Plaat 
#### Halfeindstryde 
#### Wedstryd vir derde plek 
#### Eindstryd 
### Bak 
#### Halfeindstryde 
#### Wedstryd vir derde plek 
#### Eindstryd 
## Spanne 
* Blou Bulle
* Boland Kavaliers
* Cheetahs
* Natalse Haaie
* Kaizer Chiefs
* Leeus

* Living Ball
* Mighty Mohicans
* NBM All-Stars
* Samurai Sevens
* Stormers
* Westelike Provinsie

## Verwysings 
## Eksterne skakels 
* Amptelike webblad
Plak

**Plak** is ’n nedersetting in die munisipaliteit Berg en Dal in die provinsie Gelderland in Nederland.
Maskareense Eilande

duimnael|links|Ligging van die Maskareense eilande
duimnael|links|Topografiese kaart van die Maskareense eilande.

Die **Maskareense eilande** (Engels: *Mascarene Islands*, Frans: *Mascareignes*; ook bekend as *Maskarene*, die *Maskarene-bekken* of *Maskarene-kom*) is 'n eilandgroep wat deur die Portugees Pedro Mascarenhas (1484-1555) ontdek is. Volgens sommige bronne het hy dit in 1512 ontdek, terwyl ander bronne die datum as 1505 of 1510 aangee.

Die eilande is ongeveer 850&nbsp;km ten ooste van Madagaskar in die Indiese Oseaan geleë en bestaan uit die Franse Réunion, Mauritius, Rodrigues en 'n vyftal ringeilande (atolle) en versonke eilande. Die eilande is van vulkaniese oorsprong. Dit het 'n unieke fauna en flora en vorm daarmee 'n aparte ekologiese streek.

Die eilande het tussen 35 miljoen en 7 miljoen jaar gelede ontstaan. Die noordelikste eiland is die oudste en is tot 'n ondersese berg geërodeer. Die jongste is die mees suidelike eiland, Mauritius.
Michail Bakoenin

**Michail Aleksandrowitsj Bakoenin** (Russies: Михаил Александрович Бакунин, wetenskaplike transliterasie *Michail Aleksandrovič Bakunin*; * 30 Mei 1814 in Prjamoechino, Twer-oblast; †  1 Julie 1876 in Bern, Switserland) was 'n Russiese rewolusionêr en anargis. Hy word as een van die beduidendste denkers, aktiviste en organiseerders van die anargistiese beweging beskou.

Bakoenin is in 'n ou adellike Russiese familie gebore en het opleiding as artillerie-offisier en wiskunde-onderwyser ontvang. Tydens 'n verblyf in Wes-Europa het Bakoenin kennis gemaak met talle rewolusionêre persoonlikhede en daar aan 'n verskeidenheid rewolusies en opstande deelgeneem, waaronder die Februarie-rewolusie in Parys en die Praagse Pinksteropstand in 1848 en die opstand in Dresden in 1849. 

Nadat die Dresdense Mei-opstand neergeslaan is, is Bakoenin in hegtenis geneem en geïnterneer. Hy het agt jaar in gevangenisse deurgebring en is vir nog vier jaar na Siberië verban totdat hy daarin geslaag het om te vlug. Hy het sy volgende rewolusionêre aktiwiteite veral op die destydse Kongres-Pole en die nuutgestigte Koninkryk Italië gekonsentreer.

In 1864 het Bakoenin die Internasionale Sosiaal-Demokratiese Alliansie in die lewe geroep en vier jaar later by die Internasionale Arbeidersassosiasie (Eerste Internasionale) aangesluit.

Bakoenin het die idee van kollektivistiese anargisme ontwikkel en in sy gedagtes panslawisme en internasionalisme, sosialisme en anargisme, rewolusionêre mistiek en rasionalistiese filosofie met mekaar verbind en vir 'n permanente rewolusie gepleit. In die Internasionale Arbeidersassosiasie was Bakoenin die leidende figuur van die "anti-outoritêre" stroming en was daar in 'n verbete stryd met Karl Marx as raadslid verwikkel. Dié geskil sou uiteindelik tot 'n skeuring van die assosiasie sou lei. Die anargistiese beweging het van die kommunistiese en sosiaal-demokratiese bewegings geskei. 

Die anargo-sindikalistiese beweging in Romaanse lande het Bakoenin, en nie Karl Marx nie, as leidende denker van die sosialisme beskou.
Potlooddoktervis

Die **potlooddoktervis** (*Acanthurus dussumieri*) is 'n vis wat in die Indies-Pasifiese area en aan die ooskus van Afrika vanaf Oman tot by Algoabaai voorkom. In Engels staan die vis bekend as die *Pencilled surgeon*.

## Voorkoms 
Die vis se kop en lyf is geelbruin met verskeie onreëlmatige horisontale blou strepe oor die lyf. Daar is oranje kolle om die oë wat verbind is met 'n oranje streep oor die snoet. Die basis om die stertvin is donker en die dorsale en anale vinne is gelerig. Die stert is hoofsaaklik blou en geel by die basis met 'n swart kolletjie op. Die lyf het 'n reghoekige vorm en die volwasse vis het 'n kenmerkende konvekse voorkop. Die vis word tot 54&nbsp;cm groot.

## Habitat 
Die vis leef in koraal- en rotsriwwe in water wat 5 – 30&nbsp;m diep is. Die onvolwasse visse leef in die vlakker water waar daar baie alge is terwyl die volwassse visse op hellings van die riwwe leef. Hulle is meestal alleenswemmers. Die vis oorleef in 'n groot akwarium.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Acanthurus-dussumieri.html
OS X Mountain Lion

**OS X Mountain Lion** (weergawe 10.8) is op 16 Februarie 2012 bekendgestel as die negende groot vrystelling in die Mac OS X reeks van Apple.  Dit is geskeduleer om in die laat Suid-Afrikaanse winter van 2012 vrygestel the word.

## Stelselvereistes 
As Ontwikkelaarsvoorskou 1, ondersteun Mountain Lion dieselfde hardeware as Lion:
*x86-64 SVE (Macs met ’n Intel Core 2 Duo, Intel Core i3, Intel Core i5, Intel Core i7 of Xeon-verwerker)
* Ten minste 2GG RAM
* Mac OS X v10.6.8
* Notes - voorheen in iOS en afsonderlik van Mail
* Share Sheets - ’n "deel"-knoppie en dialoogkassie in Safari en ander toepassings
Game Centre - geleen van iOS
* AirPlay Mirroring - Afstandsuitsending van OS X werkskerm na Apple TV vir AirPlay
* Gatekeeper - ’n anti-skaadprogrammatuureienskap gebaseer op digitale handtekeninge en die Mac App Store
* Integrasie van Twitter
* Notification Centre - ’n werkskermweerawe soortgelijk aan die een in iOS 5.0 en hoër.  Die toepassingopspringers (*pop-ups*) is gekonsentreer in die hoek van die skerm en die middel self word van die bokant van die skerm afgetrek, net soos in iOS

### Hernoemde toepassings 
* iCal is hernoem na "Calendar"
* Address Book is hernoem na "Contacts"

## Verwysings
Gestreepte borseltand

Die **Gestreepte borseltand** (*Ctenochaetus striatus*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by die Aliwal-bank. In Engels staan die vis bekend as die *Lined bristletooth*.

## Voorkoms 
Die vis se kop, lyf en vinne is donker bruin met verskeie horisontale dowwe blou strepe op die lyf, die dorsale en anale vinne. Daar is helder oranje kolletjies op die voorkop en die pektrale vinne is geel. Visse in broeityd is bleek van kleur met swart rante op die bekken en anale vinne en om die mond. Die vis word tot 26&nbsp;cm groot.

## Habitat 
Die vis leef in koraal en rotsriwwe in water wat 2 – 25&nbsp;m diep is en vreet alge en detritus. Hulle word dikwels in groot groepe saam gesien en kan leef in akwariums wat baie alge in het.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Ctenochaetus-striatus.html
Geloofsbelydenis van Athanasius

Hierdie belydenisskrif word genoem na Atanasius, die verdediger van die Skriftuurlike leer teen die dwalings van Arius in die 4de eeu, alhoewel dit betwyfel word of dit Atanasius self was wat dit opgestel het.  Dit vertolk egter die Kerk se standpunt oor die leer van die Drie-eenheid.

## Inhoud 
## Verwysings